Tor Ulven
Tor Ulven (14. mai 1953 Oslo – 18. mai 1995 Oslo) oli norra kirjanik. Ulven debüteeris 1977. aastal luulekoguga "Skyggen av urfuglen" ("Iidse linnu vari"), tema varast loomingut mõjutas suures osas André Breton ja sürrealism. 1980. aastatel kujunes Ulvenil välja oma eripärane kirjutamisstiil, mis on väga minimalistlik. Tema luule käsitleb peamiselt surma, tühjust ja eksistentsiaalset ängi. Peale luuletuste on ta kirjutanud ka lühiproosat, esseesid ja ühe romaani. Tor Ulvenit peetakse üheks 20. sajandi Norra olulisemaks ja omapärasemaks kirjanikuks.